HENG ดีดบวก 3% โบรกฯชูเป้า 5.70 บ. ชี้สินเชื่อจำนำทะเบียนรถยนต์ หนุนกำไรปีนี้แกร่ง
HENG ดีด 3% โบรกฯชูเป้า 5.70 บ. ชี้ผลงานปีนี้โตแกร่ง รับดีมานด์สินเชื่อจำนำทะเบียนรถยนต์ที่สูงขึ้นในไตรมาส 4
3 ธ.ค. 2564

ผู้สื่อข่าวรายงานว่าวันนี้ (3 ธ.ค. 2564) ราคาหุ้น บริษัท เฮงลิสซิ่ง แอนด์ แคปปิตอล จำกัด (มหาชน) หรือ HENG ณ เวลา 11:33 น. อยู่ที่ระดับ 4.98 บาท เพิ่มขึ้น 0.14 บาท หรือ 2.89% โดยทำจุดสูงสุดที่ 5.10 บาท และทำจุดต่ำสุดที่ 4.84 บาท ด้วยมูลค่าการซื้อขาย 95.35 ล้านบาท

บริษัท หลักทรัพย์ กสิกรไทย จำกัด (มหาชน) ระบุในบทวิเคราะห์ (26 พ.ย. 2564) โดยทางฝ่ายวิจัยมีมุมบวกทั้งการเติบโตและกลยุทธ์ธุรกิจของบริษัทฯ ซึ่งคาดว่าบริษัทฯ จะรายงานสินเชื่อเติบโตมากกว่าเป้าตอน IPO ในปี 2564-2566 จากความต้องการสินเชื่อจำนำทะเบียนรถยนต์ที่สูงขึ้นในไตรมาส 4/2564 – ปี 2565 นอกจากนี้การปรับโครงสร้างหนี้จะช่วยให้ NIM สูงขึ้นในปี 2565 อีกทั้งการผนึกกำลังกับ KBANK คาดจะเป็นไปได้ แนะนำ “ซื้อ” ราคาเป้าหมาย 5.70 บาท